આ અંગે સુરત મહાનગર પાલિકાએ જણાવ્યું છે કે આગામી ઓગષ્ટ માસના પ્રથમ સપ્તાહમાં તેને રાજ્યના મુખ્યમંત્રી આનંદીબેન પટેલના હસ્તે ખુલ્લો મુકવા માટેનું આયોજન કરવામાં આવી રહ્યું છે. સુરતનો તાપી રિવરફ્રન્ટનો પ્રથમ તબક્કો રૂપિયા 24.41 કરોડના ખર્ચે તૈયાર થયો છે. જાહેર જનતા માટે તે ખુલ્લો મુકાતા ચોમાસાની ઋતુમાં આ રિવરફ્રન્ટ સુરતીઓ માટે આનંદ પ્રમોદનું લોકપ્રિય સ્થળ બની જશે એવી કોર્પોરેશનને આશા છે.